Diari Oficial de la Generalitat Valenciana


Sumari del DOGV 3532, del 06-07-1999 (1999/5556)

RESOLUCIÓ de 4 de juny de 1999, de la Conselleria d'Economia, Hisenda i Administració Pública, per la qual s'autoritza determinada modificació tècnica necessària per a obtenir una adequada imputació comptable de dues línies de subvenció incloses en el programa 313.10, Serveis Socials, afecte a la Conselleria de Benestar Social Expedient 16.013/99-128.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3532

Data del DOGV
:   06-07-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/5556


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 4 de juny de 1999, de la Conselleria d'Economia, Hisenda i Administració Pública, per la qual s'autoritza determinada modificació tècnica necessària per a obtenir una adequada imputació comptable de dues línies de subvenció incloses en el programa 313.10, Serveis Socials, afecte a la Conselleria de Benestar Social. Expedient 16.013/99-128. [1999/M5556]
  
Durant la tramitació en les Corts Valencianes del projecte de Llei de Pressupostos per a 1999, foren aprovades dues esmenes per les quals s'incloïen en l'annex de transferències de capital del programa 313.10, Serveis Socials les línies de subvenció 2.783 "Conveni Cocenfe-València" i la 2.784 "Conveni Associació Minusvàlids Físics de Gandia" dotades amb 5.000.000 i 1.000.000 de pessetes respectivament.
  
En la descripció i finalitat d'ambdues línies de subvenció figura el "finançament de despeses de funcionament del centre i subvenció de les activitats encaminades a la millora del discapacitat físic", és per tant voluntat del legislador, per la naturalesa de l'activitat subvencionada, destinar aquests crèdits a finançar despeses corrents, tanmateix, els crèdits figuren pressupostats inicialment en el capítol VII, destinat a finançar un altre tipus de despeses.
  
En aquest sentit, la Conselleria de Benestar Social ha proposat determinada modificació tècnica a fi d'obtenir una adequada imputació comptable de les despeses de funcionament dels centres, derivats dels convenis que es tenen previstos subscriure amb Cocenfe-València i l'Associació de Minusvàlids Físics de Gandia, suprimint les línies de subvenció esmentades incloses en l'annex de transferències de capital del programa 313.10 i imputant-les al capítol IV del mateix programa pressupostari.
  
En conseqüència, i en virtut del que disposen els articles 17 i 19 d) de la Llei 11/1998 de Pressupostos de la Generalitat Valenciana per a 1999, resolc:
  
Primer
  
S'autoritza la minoració de crèdit en l'aplicació pressupostària 78.99.541.91.6 per import de 6.000.000 de pessetes.
  
Segon
  
S'autoritza l'augment de crèdit en l'aplicació pressupostària 64.65.239.86.7 per import de 6.000.000 de pessetes.
  
Tercer
  
Com a conseqüència de la minoració i augment proposat en els punts anteriors, s'autoritza la supressió en l'annex de transferències de capital del programa 313.10, Serveis Socials de les línies de subvenció 2.783 "Conveni Cocenfe-València" i la 2.784 "Conveni Associació Minusvàlids Físics de Gandia", així com la inclusió en l'annex de transferències corrents del mateix programa pressupostari d'aquestes línies de subvenció, amb les mateixes dades descriptives i import que figuren en la fitxa pressupostària F.P.7 del programa 313.10.